Statsledere takker nei til Thatcher-begravelse
At USAs president Barack Obama ikke sender noen fra sin regjering skuffer Thatchers venner og familie, skriver The Daily Mail. Også kilder avisen The Sun har snakket med hos statsminister David Cameron, sier at de er litt overrasket over at Det hvite hus ikke sender noen senior-representanter. Årsaken skal være at de skal behandle en ny våpenlov og avgjørelsen ble tatt før terrorbombene eksploderte i Boston. Heller ikke noen av USAs tidligere presidenter velger å ta turen over Atlanteren for å delta i begravelsen. Den amerikanske delegasjonen vil bestå av to medlemmer fra Ronald Reagans regjering, James Baker og George Shultz.Mer enn 2000 statsledere, tidligere topp-politikere og kjendiser er invitert til begravelsen av britenes første kvinnelige statsminister. Det er kun Polen, Kuwait, Latvia, Italia og Canada som vil sende sittende regjeringssjefer, skriver avisen The Daily Mirror. Flere hundre demonstranter har varslet at de ønsker å snu ryggen til kortesjen med Margaret Thatchers kiste når den kjører gjennom Londons gater i morgen. Turen er ventet å ta en time og 700 soldater fra den britiske hæren skal stå vakt langs ruten fra Parlamentet til St Pauls Chatedral.Mer enn 4000 politifolk vil vokte ruten og sikkerheten har ikke fått mindre fokus etter terrorangrepet i Boston i USA. Politiet har også advart mot at de som ikke viser respekt for begravelsesfølget, vil risikere å bli arrestert. Flere hundre skal ha signert på nettet at de vil kle seg i rødt og vende ryggen til når kortesjen passerer. Andre har på nettsamfunnet Twitter diskutert om de skal helle melk i gatene før begravelsen. Thatcher ble svært upopulær da hun som en av sine første tiltak i regjeringsstolen fjernet ordningen med gratis skolemelk for mange tusen barn. Kun de yngste fikk beholde en redusert ordning.
Hverken Bill Clinton, George Bush eller Barack Obamas kone Michelle kommer til begravelsen av baronesse Margaret Thatcher i morgen. Også Tysklands leder Angela Merkel og Spanias statsminister Jose Luis Rodriguez Zapatero er blant de som har takket nei.